แรงซื้อกลับ DELTA ดันราคาพุ่ง 4% หลังไม่หลุด SET50 ตามคาด-แนะสอยหุ้น Laggard เป้า 52.9 บ.
แรงซื้อกลับ DELTA ดันราคาพุ่ง 4% หลังไม่หลุด SET50 ตามคาด-แนะสอยหุ้น Laggard เป้า 52.9 บ.
แรงซื้อกลับ DELTA ดันราคาพุ่ง 4% หลังไม่หลุด SET50 ตามคาด-แนะสอยหุ้น Laggard เป้า 52.9 บ.
19 ธ.ค. 2562

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA  ณ เวลา 11.40 น. อยู่ที่ระดับ 47.75 บาท บวก 2.00 บาท หรือ 4.37% ด้วยมูลค่าซื้อขาย 14.43 ล้านบาท

บล.โนมูระ พัฒนสิน ระบุในบทวิเคราะห์วันนี้(19ธ.ค.62) ว่า DELTA (TP20F 52.9*): Support 45.0/44.25 Resistant 47.25/48.0 แนะซื้อTheme: Laggard Play
Earnings Outlook: คาดกำไรไตรมาส 4/62 ยังไม่สดใสจากยอดขายในรูปเงินบาทและ GPM ยังอ่อนตัว จากกลุ่มรถยนต์ แต่มีแนวโน้มฟื้นตัวในปี 2563 คาดกำไรโต +32.5% เทียบช่วงเดียวกันของปีก่อนที่ระดับ 4.4 พันลบ. จากสงครามการค้าที่ผ่อนคลายลง หนุนวงจรกลุ่มเทคโนโลยีเริ่มฟื้นตัว
Valuation: ซื้อขายที่ระดับ PER20F ต่ำ 13x Laggard HANA และ KCE ที่ 21.4x และ 14x ตามลำดับ
Catalyst: จากการประกาศหุ้นเข้า SET50 เย็นวานนี้ (18ธ.ค.62) DELTA ไม่หลุดจาก SET50 อย่างที่ตลาดคาด + ราคาอยู่ในจุดที่ Laggard กลุ่มฯ ทั้ง KCE และ HANA ขณะที่แนวโน้มผลประกอบการเข้าสู่จุดของการฟื้นตัวในปี 20F จากสงครามการค้าผ่อนคลายและวงจรกลุ่มเทคโนโลยี Turnaround
 
บล.กรุงศรี จำกัด (มหาชน) ระบุในบทวิเคราะห์ว่า วานนี้(18ธ.ค.62) ตลาดประกาศหุ้นเข้าออก SET50/100 รอบใหม่ VGI ได้รับเข้าคำนวณใน SET50/100 ตามคาด:ตลาดหลักทรัพย์ประกาศรายชื่อหุ้นเข้าออก SET50/100 รอบใหม่ โดย SET50 มีหุ้นเข้าใหม่ 1 หลักทรัพย์คือ VGI และหุ้นที่ถูกถอดออกคือ ROBINS ส่วน SET 100 มีหุ้นเข้าใหม่ 5 หลักทรัพย์ คือ BGC, STPI, THG, TQM และ VGI โดยมีหุ้นที่ถูกปรับออกคือ ANAN, BLAND, ROBINS, SIRI และ TVO
โดยวันนี้คาดว่าจะมีแรงเก็งกำไรต่อเนื่องในหุ้น VGI เพราะเข้าคำนวณเหนือความคาดหมายของตลาด และอาจจะมีแรงขายหุ้นที่หลุดโผ อาทิ KKP ขณะเดียวกันน่าจะมีแรงซื้อกลับหุ้น DELTA, BPP ซึ่งไม่ได้ถูกปรับออกจาก SET50 เหมือนที่ตลาดคำนวณ